text: Парафія Маці Божай Нястомнай Дапамогі ў Цярнопалі 16-24 кастрычніка 2010 г. перажывала асаблівую ласку - тут праходзіла місія, лозунгам якой былі словы Хрыста: «Калі прагне хто, хай прыйдзе...» (Ян. 7, 37). Усе вернікі мелі магчымасць адчуць асаблівую Божую прысутнасць у гэты час.
  Місію праводзілі айцы-рэдэмптарысты: а. Васіль Апрыска, а. Міхайла Іваняк, а. Пётр Кавальчук, а. Віталь Назар, а. Уладзімір Сабат і а. Андрэй Алійнік, ім дапамагалі сёстры-рэдэмптарысткі: с. Аксана Пелех, с. Наталля Ірза і с. Наталля Карамэць.
  Місіянеры наведалі школы і садкі, размешчаныя на тэрыторыі парафіі, наведвалі хворых са Св. Дарамі. Вялікім місіянерам тут быў таксама блаславёны Мікалай Чарнецкі, . Яго мошчы былі ў храме напрацягу цэлага тыдня, людзі прыязджалі з навакольных вёсак, каб за яго заступніцтвам атрымаць ласкі.
  Місія скончылася архірэйскай Св. Літургіяй, якую ўзначаліў уладыка Сцяпан Мянёк, CSsR. Па заканчэнні Літургіі адбыўся паход па вуліцах парафіі з крыжом. Пасля гэтага ў двары храма ўладыка асвяціў місіянерскі крыж з надпісам «Смерць - Суд - Неба - пекла», які будзе нагадваць парафіянам пра місію і застанецца вечным місіянерам, каб указваць людзям на іх прызначэнне для вечнасці.